
PRAEFATIO. 


Studiis  Academicis  ad  finem  perductis  legi 
obtemperandum  est,  ut  qualescumque  profectum 
in  Medicina  Specimen  publice  exhibeam . 

Quae  necessitas  id  solum  habet  gratum,  quum 
tibi ,  vir  Clarissime  a.  a.  sebastian  publice  gra¬ 
tias  possum  agere  pro  summis  tuis  in  me  col¬ 
lutis  beneficiis . 

Sed  vobis  quoque ,  Viri  Clarissimi !  Quos 
praeceptores  habui  in  arte  medendi.  S.  e.  stra- 
tingh  et  j.  baart  de  la  faille  gratum  animum 
benificor ,  pro  tot  tantisque  beneficiis,  hos  stu- 
diorum  annos  in  me  collutis . 


Neque  silentio  vos  possum  omittere ,  viro  D oc¬ 
ii  ss.  expertissim.  et  praeceptores  et  duces  quos 
habui  in  Nosoc.  Milit.  Ultra-Trajectino  ?  vobis 
etiam  quam  maxime  me  devinctum  esse  sentio. 

Tu  etiam  vir  Boet,  kan  !  pro  plurimis  amici¬ 
tiae  testimoniis  accipias  publica  gratiarum  testi¬ 
monia. 

Et  Vos  denique  commilitones  amici  conjunc¬ 
tissimi  Valete  ! 


INTRODUCTIO. 


v^luae  prodeant  L.  B.  observatio  est  febris 
typhosae  mitioris  gradus,  quam  in  Nosocomio 
Militari  hujus  urbis  observavi  mense  Maji  hu¬ 
jus  anni  1836,  quo  tempore  etiam  plures  alii 
casus  ejusdem  morbi  in  hac  urbe  ab  aliis 
medicis  curabantur.  —  Scio  equidem  nihil 
novi  in  hac  dissertatione  a  me  esse  communi¬ 
catum  ,  neque  fuit  meum  scribendi  consilium 
in  rerum  novarum  inquisitione,  sed  potius  in 
eo ,  ut  etiam  hujus  epidemiae  licet  non  valde 
notabilis  aliquot  casus  exstarent ,  in  quo  suo 
tempore  alius  doctior  posset  conspicere  ,  quam¬ 
nam  indolem  ipsa  illo  tempore  exhibuerit. 


Etenim  uti  a  singulis  incipit  quaevis  scien¬ 
tia  et  doctrina  ,  ita  de  morbis  epidemicis  nec 
leges  possunt  innotescere,  nec  causae  nec  for¬ 
mae  quas  exhibent  pro  natura  loci ,  hominum 
vitae  ratione  caeteris  diversae ,  nisi  singulae 
epidemiae  descriptae  sint ,  et  earum  compa¬ 
ratione  pateat ,  quid  essentiale  fuerit ,  quid 
minus ,  quid  constans ,  quid  fortuitum. 


( 


HISTORIA  MORBI 


Van  Os  Amstelodamensis  ,  miles  legionis 
decimae ,  cohortis  primae ,  in  praesidio  Gro- 
ningano  ,  natus  erat  annos  viginti ,  tem¬ 
peramento  lymphatico  —  sanguineo  ,  statura  sa¬ 
tis  magna ,  capillis  et  superciliis  fuscis ,  cute 
flaccida  ?  musculis  non  bene  expressis ,  aeque 
ac  ossibus ,  pectore  admodum  amplo  ,  parenti¬ 
bus  admodum  sanis ;  vaccinae  inoculationem 
subierat  octavo  aetatis  anno ,  caeterum  sine 
ullo  valetudinis  detrimento  vitam  degit  usque 
ad  annum  hujus  saeculi  ?  quo  tempore  febre 
intermittenti  est  correptus.  Anno  hocce  mille¬ 
simo  octingentesimo  trigesimo  sexto  mense  Apri¬ 
lis  in  castello  Delfzrjl  in  febrem  gastricam  in- 

cidit,  neque  ab  hoc  morbo  totus  restauraba¬ 
tur  ,  quum  remaneret  lassitudinis  sensus ,  sapor 
mucosus  insipidus ,  fastidium ,  cetera  ,  non- 
nunquam  accedenti  diarrhoea  aquosa  mucosa  , 
cephalalgia  fere  continua ;  ita  ergo  aeger  se 
tulit  ad  diem  decimum  octavum  mensis  Maji  , 
quando  quidem  in  meliorem  vergere  videbatur 
affectio ,  sed  tamen  noster  die  vigesimo  ejusdem 
mensis  vehementi  frigore  corripibatur,  cum  in- 
sequenti  sudore.  Licet  ab  hocce  accessu  febrili 
lassitudinis  sensus  ingrueret ,  ipse  restabat  in 
communi  militum  domicilio  ad  diem  vigesimum 
secundum,  quo  tempore  denuo  redibat  febris. 
Narrat  quidem  vehemens  in  eo  accessu  frigus 
fuisse ,  sed  praeterea  nihil  potest  communicare , 
quoniam  ex  immodico  spirutus  juniperi  usu  in 
ebrietatem  inciderat.  Altero  die  viribus  somno 
paululum  refectis ,  cephalalgia  tamen  crucia¬ 
batur  tantaque  debilitate ,  ut  in  exercitiis  mi¬ 
litaribus  sudor  prorumperet  universalis  ,  ipse- 
que  abire  deberet  a  campo  ;  attamen  non  prius 
ad  Nosocomium  se  contulit  quam  die  vigesimo 
septimo. 

Conspectus  symptomatum  quo  tempore  aegrum 
primo  visitarem . 

Decumbit  in  dorso ,  facie  magis  minus  ve 
collapsa ,  oculis  clausis ,  cute  flavescenti ,  hic 
et  illic  obsessa  maculis,  pulicum  morsui  haud 
dissimilibus ;  pectoris  externa  exploratio  nihil 
alienum  proferebat ,  percusso  eodem ,  sonus 
clarus  ubique  audiebatur,  abdomine  haud  tenso 
quidem  sed  paululum  sensili  et  dolenti ,  dolore 
tamen  vix  ingruenti  ab  edita  tussi. 

Lingua  erat  plana ,  sicca  in  media  sua  parte 
obtecta  substantia  fusca  mucosa ,  in  ambitu 
magis  albescenti,  apice  rubra,  reliquis  linguae 
partibus  sicciore,  motu  linguae  haud  impedito, 
sapore  amaro ,  toto  oris  cavo  sicco ,  deglutitione 
difficili ,  fastidio ,  siti  cum  potus  aquosi  frigi— 
dique  cupiditate ,  anxietate ,  et  vomutiritioni- 
bus ,  nocte  una  sede  aquosa  colore  flavescente. 

\ 

Pectus  satis  erat  elevatum ;  per  stetlioscopium 
respiratio  ubique  distincte  quidem  audiebatur 
sed  tamen  in  latere  dextro  evidentior  quam 
in  sinistro,  ubi  formam  aliquomodo  exhibebat, 
quam  reccntiores  rdle  puerile  nominare  solent  \ 

triginta  numerabantur  respirationes  intra  minu¬ 
tam,  celeritate  respirationum  respondente  earum 
frequentiae ,  caeterum  respiratione  haud  diffi¬ 
cili  ,  tussi  a  quavis  profundiore  inspiratione 
oriente ,  sputis  nullis ,  dolore  pectoris  nullo , 
decubitu  in  quovis  latere  placido. 

In  cordis  regione  nihil  alienum  exstabat,  pulsu 
cordis  loco  suo  naturali  circumscripto ;  pulsu 
in  arteria  radiali  tam  frequenti  ut  centum  et 
triginta  pulsus  intra  minutam  numerari  pos¬ 
sent,  caeterum  pulsu  parvo  debili  et  quoad 
tempus  aequali  pulsui  cordis ;  venis  in  super¬ 
ficie  corporis  paululum  tumentibus. 

Sudor  nullus  erat,  exhalatione  in  intestinis 
paululum  aucta,  uti  tenuibus  et  aquosis  sedi¬ 
bus  constabat ;  halitu  ex  ore  foetenti ,  calore 
aeris  exspirati  non  aucto ,  salivae  secretione 
diminuta. 

Querebatur  aegrotus  de  sensu  caloris  et 
erat  quoque  calor  in  toto  corpore  paululum 
auctus.  In  articulis  dolor  oriebatur  a  motu 
corporis. 

Quod  organa  sensus  adtinet,  oculi  erant  elau- 


si  ,  conjunctiva  membrana  uti  in  febre  typhosa 
impleta  vasis  sanguiferis,  pupillis  valde  dilata¬ 
tis  ,  sed  a  luce  fortiore  se  contrahentibus  ,  re¬ 
tina  magis  sensili.  —  Caeteri  sensus  externi 
praeter  ea ,  quae  de  lingua  jam  memorata  sunt, 
uti  etiam  sensus  interni  nihil  alienum  manifesto 
exhibebant. 

Debilitas  musculorum  tanta  erat,  ut  brachia 
a  me  elevata  deciderent,  nec  possent  sponte  in 
altum  duci. 

Haec  fere  sunt  symptomata,  quae  observa¬ 
bantur,  quum  primo  aegrotum  visitarem. 

Diagnosis. 

Multa  igitur  morbosa  observavimus,  et  quod¬ 
vis  fere  systema  sua  habebat  aegritudinis  in-* 
dicia;  jam  vero  ut  ex  turba  hacce  nos  expe¬ 
diamus  ,  primum  adtendere  volumus  ad  systema 
vasorum  sanguiferoruin. 

# 

Pulsus  quum  esset  frequens ,  calor  auctus , 
et  frigoris  accessus  plures  antea  adfuissent, 
primum  recle  judicare  mihi  videor ,  quando 
febre  laborare  nostrum  pronuncio. 

Tum  quoniam  lingua  obtecta  erat  muco, 
permultaque  alia  signa  exstabant ,  laesiones  in 
tractu  intestinorum  indicantia ,  etiam  diarrhaea 
mucosa,  non  multum  a  vero  recedam,  ubi 
mucosum  statum  una  adesse  declarem. 

Fortasse  ipsa  febris  ob  eum  simultaneam  mu¬ 
cosam  conditionem  ad  febres  gastricas  vel  po¬ 
tius  enterico -pituitosas  recentiorum  medicorum 
referenda  est,  verum  quum  ex  anamnesi  non 
patuit  quid  prius  adfuerit ,  num  febris  an  sta¬ 
tus  gastricus  ,  denique ,  quum  nondum  certum 
esset,  statum  gastricum  inter  et  febrem  nexum 
causarum  obtinere ,  in  hac  prima  diagnosi  tutior 
mihi  videor,  ubi  et  febris  et  status  gastricus 
separatim  a  me  ponantur. 

Hactenus  igitur  vidimus  1°.  febrem  exstare; 
et  2°.  statum  gastricum  vel  enterico-pituitosum. 
Restat  adeo  ut  febris  indolem  contemplemur. 
Naturam  inflammatoriam  nemo  sane  febri  tri¬ 
buere  potest ,  si  ad  pulsum  debilem  adtendere 
velit  ?  ad  modicum  caloris  incrementum,  alia¬ 
que  ,  quae  inflammatoriis  febribus  communia 
esse  solent.  Potius  contraria  conditio  hic  ex- 

stare  videtur ,  adynamica  s.  typhosa ,  uti  con¬ 
stat  1°.  pulsu  debili  et  valde  frequenti  j  2°.  de¬ 
bilitate  summa ;  3°.  maculis  in  cute  (?);  4°.  ha¬ 
litu  foetido  ex  ore  *,  5°.  et  denique  ipso  aegroti 
habitu  externo. 


Causae . 

Jam  mihi  ad  causarum  indagationem  hujus 
morbi  transituro  in  animum  revocanda  sunt , 
quae  supra  sunt  memorata.  Profecto  tempera¬ 
mentum  lymphatico -sanguineum,  constitutio  de¬ 
bilis  ,  satis  notata  flaccida  cute ,  fibra  gracili , 
et  parva  systematis  ossium  evolutione,  aegritudo 
denique,  quae  mensem  integrum  jam  durave¬ 
rat  ,  haec  omnia  non  poterant ,  quin  morbo¬ 
sam  in  aegroto  nostro  excitarent  sensibilitatem , 
quae  simul  orta  cum  debilitate ,  qua  minus 
posset  externis  potentiis  nocentibus  resistere, 
causa  fiebat  ad  morbum  praedisponens.  —  Jam 
vero  quum  constet ,  levissimas  causas  sufficere 
ut  quispiam  evidentius  aegrotcscat,  si  semel 
praedispositio  valdoperc  sit  aucta ,  non  mira- 

mur  frigus  ventusque  boreales  in  sudantem 
nostrum  eum  habuisse  effectum ,  ut  in  gravio¬ 
rem  morbum  incideret,  idque  eo  facilius,  cum 
febre  jam  correptus ,  spirituoso  potu  abutere¬ 
tur.  Neque  etiam  dubitandi  locus  est ,  quin 
alios  quoque  diaetae  errores  commiserit.  —  Si 
ergo  ex  liicce  causis  quidem  quodammodo  recte 
possimus  intelligere ,  quomodo  factum  sit  ut 
in  febrem  incideret  et  simul  in  statum  gas¬ 
tricum  ,  nondum  tamen  constat ,  quid  typho- 
sam  indolem  effecerit.  De  contagio  quod  vim 
suam  exserere  potuerit ,  nihil  in  hoc  casu 
constat.  —  Fortasse  igitur  epidemica  constitu¬ 
tio  ,  aliaque  quae  suspicari  quidem  possumus , 
sed  non  demonstrare ,  in  typhosae  conditionis 
causis  accusanda  sunt. 

Prognosis. 

Quaevis  febris  adynamica  sive  typhosa  mor- 

t*  %  , 

bum  constituit  periculosum ;  qua  de  re  con¬ 
sentiunt  omnes.  Magni  autem  momenti  in  di¬ 
judicando  periculo  est  virium  lotius  corporis 

conditio ,  nam  ubi  hac  non  solum  suppressae 
sunt  ,  sed  revera  diminutae ,  ibi  minus  possumus 
sperare,  vim  morbi  superatum  iri  a  viribus 
corporis. 

Jam  noster  ex  diversis  diaetae  erroribus,  et 
ex  diutius  jam  protracta  aegritudine  multas  vi¬ 
res  probabiliter  amisit,  quibus  alias  salutares 
motus  effici  possent. 

Attamen  uti  ex  hoc  exitum  minus  bonum 
possumus  augurari ,  ita  alia  melioris  exitus  spem 
afferunt.  Inprimis  huc  refero  lentorem ,  quo 
symptomata  adynamica  sunt  orta;  etenim  quo 
citius  symptomata  talia  oriuntur,  eo  citior  ple¬ 
rumque  morbi  decursus,  et  eo  minus  saepe  ad 
moderandum  medicus  potest  conferre. 

Interim  morbi  typhosi  non  ei  plerumque  sunt, 
ut  prognosin  committant  certiorem ,  quoniam 
haud  raro  moriantur  aegri,  ubi  bonum  augu¬ 
rati  sumus  exitum,  et  convalescant,  ubi  malam 

prognosin  pronunciaviinus.  Ni  graviter  autem 

% 

fallor,  in  prognosi  de  febribus  typhosis  inter 
omnes  conditiones  ea  maximi  momenti  est,  quae 
petitur  a  natura  magis  minusve  periculosa 

morbi  regnantis;  ubi  nempe  universe  ben 
magis  decurrit  morbus  in  plerisque  aeg: 
ibi  in  singulis  etiam  faustiorem  licet  prog 
pronunciare. 

Nunc  quum  multi  alii  quos  hisce  diebi 
pho  vidi  laborantes,  restituerenter  et  c< 
lescerent ,  ipse  audeo  etiam  in  hoc  casu  es 
tum  exitum  augurari,  idque  quum  symph 
pejora  omnino  desint. 

Curatio , 

Prima  omnium  morborum  curatio  est  in  tol¬ 
lendis  causis,  quae  indicatio  summi  momenti 
habetur,  cum  causis  sublatis,  etiam  effectus 
tollantur.  Attamen  non  raro ,  sed  saepe 
accidit ,  ut  causae  morborum  lateant ,  adeo- 
que  primae  indicationi  nullo  modo  fieri  satis 
possit. 

In  nostro  casu  etiam  de  causis  nihil  certe 
quidem  habebamus ,  sed  tamen ,  quum  perspi- 
ratio  cutanea  diminuta  esset ,  et  forsan  hoc  de¬ 
crementum  functionis ,  quae  maximam  vim  ha- 

bet  in  totum  corpus  ejusque  reliquas  functio¬ 
nes  omnes,  reliqua  morbosa  effecisset,  non  in¬ 
eptum  mihi  yidebatur  eam  perspirationem  au¬ 
gere ,  et  restitutionem  hujus  perspirationis  pro 
prima  indicatione  recipere. 

Dixi  quidem  in  aegroto  nostro  vires  esse  di¬ 
minutas,  neque  hoc  miramur,  si  decursum  morbi 
contemplemur ;  verum  tamen  si  ad  maximam 
illam  debilitatem  attendamus ,  non  possumus 
dubitare,  quin  magna  pars  ejus  debilitatis  non 
ita  a  vero  virium  decremento  sed  etiam  ab 
earum  suppressione  derivanda  sit,  adeoque  ut 
altera  indicatio  constet  in  suppressionis  causa 
tollenda  et  removenda;  jam  quum  constet  vires 
saepe  supprimi  cum  a  febribus  tum  etiam  a 
diminutione  secretionum ,  illi  ergo  indicationi 
tum  satisfieret,  si  uno  ictu  secretiones  omnes 
possemus  augere  tantamque  mutationem  pro¬ 
vocare  in  toto  corpore ,  ut  vires  corporis  ab 
impedimentis  liberentur ,  quo  in  salutares  mo¬ 
tus  sponte  erumpant. 

Constat  inter  omnia  remedia ,  quae  secretio¬ 
nes  corporis  humani  augent ,  et  simul  maxi- 

mam  vim  habent  in  salutarem  aliquem  meta- 
schematismum  provocandum,  ab  emeticis  fere 
primum  locum  occupari ;  Emetica  igitur  in  hoc 
casu  in  censum  veniebant,  neque  ulla  mala 
inde  merito  suspicari  poteram ,  quum  nulla  es¬ 
set  contraindicatio  et  imprimis ,  quum  nulla 
notabilis  congestio  in  capite  adesset.  —  Cogi¬ 
tavi  igitur  de  emeticis;  jamque  quaerebam  num 
ipecacuanha  an  tartarus  emeticus  maxime  hic 
sit  laudandus. 

Certo  praeferendus  erat  tartarus  emeticus , 
quoniam  hic  efficacior  est  in  augenda,  tum 
perspiratione  cutanea,  tum  secretione  membra¬ 
narum  mucosarum.  Praescripsi  itaque  sequen¬ 
tem  potionem  hora  ante  meridiem  septima  et 

dimidia ,  die  mensis  Maji  duodetricesimo . 

52  tart.  emet.  gr.  iij. 
aq.  comm.  unc.  iij. 
ox.  scillit  9iv. 

omni  hora  quadranti  cochlam  unam  cum  di¬ 
midio. 

acid.  tart.  sir  ij. 
aq.  commun.  unc  xiv. 

Sacch.  alb.  unc.  i. 
m.  d.  S.  pro  potu. 

Propinati  emetici  effectus  non  multo  post 
observabantur ;  evomit  substantiam  aquosam  fla¬ 
vescentem  ,  flocculis  mucosis  mixtam;  alvum 
deponebat  quinquies  sine  ullo  dolore,  erat- 
que  faeculenta  materia  similis  ejus ,  quam  evo¬ 
mebat. 

Hora  tertia  post  meridiem . 

Queritur  de  sensu  lassitudinis,  lingua  est  hu- 
midior,  pulsus  110  inter  minutam  numerantur, 
respirationis  autem  22 ;  tussis  magis  aucta  est , 
plerumque  sicca,  caephalalgia  est  diminuta, 
praesertim  in  fronte,  pupillis  dilatatis,  con¬ 
junctiva  membrana  uti  in  typho  vasis  sangui- 
feris  impleta;  nullam  reddit  urinam. 

Hora  decima  post  meridiem . 

Nulla  notabilis  exacerbatio ;  post  horam  ter¬ 
tiam  duabus  sedibus,  aquosis. 


m 

acid.  tart.  Scr.  ij. 
aq.  comm.  unc.  xiv. 

Sacch.  alb.  unc.  i /3. 
m.  d.  S.  pro  potu. 
die  Maji  undetricesimo « 

i 

Nox  fuit  inquieta,  sitis  aucta,  urinam  nullam 
reddit  sed  quater  per  alvum  reddit  magnam  co¬ 
piam  ejusdem  substantiae  quam  heri ;  con¬ 
questus  fuerat  de  abdominis  dolore  artuumque, 
etiam  de  vomendi  conatu. 

Quum  ipse  eum  visitarem  hora  septima  et  di¬ 
midia  ,  lingua  humida  erat  minusque  obtecta , 
minusque  simul  quam  antea  in  media  sua  parte 
fusca ;  deglutitio  erat  facilis ,  nullo  conatu  vo¬ 
mendi  ;  caephalalgia  in  fronte  magis  minusve 
aucta  ;  pupillis  valde  dilatatis ,  conjunctiva  ut 
antea  impleta,  facie  tristi*,  sputis  mucosis,  re¬ 
spiratione  facili;  pulsu  undulato  112  intra  mi¬ 
nutam;  respirationes  21;  —  cute  molli,  calore 


non  aucto. 

acid.  tart.  scr.  ij. 
aq.  comm.  unc.  xvj 
Sacch.  alb.  q.  S. 
m.  d.  S.  pro  potu. 

Sinapism.  ad  suras. 

Hora  tertia  post  meridiem. 

Lingua  erat  humida ,  fere  non  obtecta ;  al¬ 
vum  non  deposuerat;  urinae  uncias  fere  decem 
deposuerat ,  colore  naturali ,  mucosa  substantia 
praeditae;  cutis  perspirat  modice,  pulsus  nu¬ 
merantur  100. 

Respiratio  erat  facilis  ,  sputis  iisdem  ac  ante 
meridiem.  —  Ut  secretiones  magis  promoveren¬ 
tur  ,  praescripsi  remedium  hoc : 

Rad.  althaeae  unc.  i. 

coq.  in.  aq.  ad.  coi.  unc.  xij. 

add. 

Muri  at.  ammon.  dr.  j. 
ox.  Simplic.  unc.  j. 

ra.  d.  S.  omni  hora  dimidium  Cyathum. 


2 

Hora  decima  post  meridiem .  — 

Exacerbatione  nulla. 

Die  trigesimo  mensis  Maji ,  hora  septima  et 
dimidia  ante  meridiem. 

Nox  fuit  inquieta  somno  nullo,  urina  naturali; 
alvum  deposuit  semel,  faecibus  consistentibus 
viridi  colore;  per  totam  noctem  transpiratione 
continuata ;  respiratione  facili ,  pulsus  nume¬ 
rabantur  90  molles ;  lingua  erat  humida  et  vix 
obtecta  muco ;  deglutione  facili ,  nulla  tensione 
in  ventriculi  regione  vel  in  ea  abdominis,  cae- 
phalalgia  non  notabili ,  pupillis  dilatatis ,  con¬ 
junctiva  injecta. 

Rad.  althae.  unc.  j. 

coq.  in  aq.  font.  ad.  coi.  unc.  xij. 

add. 

muriat.  ammon.  9j. 
oxym.  Simplic.  unc.  j. 
m.  d.  S.  omni  hora  dimidium  Cyathum. 

Hora  septima  post  meridiem. 

Fuit  ad  horam  quartam  quietus ,  sed  dein 
magis  inquietus  fiebat  et  agitatus,  loquax. 

Lingua  non  mutata  ,  pulsibus  130  fortioribus , 
respirationibus  30,  calore  totius  corporis  aucto; 
transpiratione  cutis  diminuta;  urina  colore  na¬ 
turali  unciarum  med.  sex ;  alvi  excretione 
nulla ;  nulla  caephalalgia ,  nullo  dolore  in  ar¬ 
tibus. 

Hora  undecima  postmeridiem. 

Lingua  erat  sicca ,  veluti  cornea ,  tenui  pel¬ 
licula  nigrescenti  obtecta ,  pulsu  parvo ,  acce¬ 
lerato,  frequente  130  intra  minutam,  calore  mor¬ 
dace  praesertim  in  regione  epigastrica;  nullo 
pressionis  sensu  vel  doloris  in  capite  articulis¬ 
que  ;  cute  sicca ,  alvo  obstructa ,  urinae  secre¬ 
tione  unciarum  quatuor  cum  mucosa  substantia , 
colore  naturali. 

v 

Rob.  ribesior.  rubr.  unc.  i  p. 

acid.  tart.  gr.  xv. 

aq.  commun.  unc.  xvi. 

Sacch.  alb.  unc.  j. 
m.  d.  S.  pro  potu. 

Die  trigesimo  primo  Mensis  Maji.  , 

Hora  ante  meridiem  sept.  et  dimidia. 

Nox  inquieta  fuit,  facibus  tenuibus  colore 
nigrescenti  viridique. 

Lingua  sicca  in  media  sua  parte  rugosa , 
nigrescente ,  marginibus  subrubris ,  deglutione 
difficili  ;  pulsus  numerabantur  90  molles ,  ae¬ 
quales,  respirationes  20;  cute  sicca,  tempe¬ 
ratura  aucta ,  praesertim  in  cordis  scrobiculo  ; 
urinae  nocte  hora  tertia  miserat  fere  uncias 
quatuor ,  colore  naturali ,  sine  sedimento  mu  - 
coso ;  pupillis  dilatatis ,  conjunctiva  injecta , 
oculis  non  valde  sensibilibus. 

Rob.  ribes  rubr.  ifl. 
acid.  tart.  gr.  xv. 
aq.  commun.  unc.  xiv. 

Sacch.  alb.  unc.  i. 
m.  d.  S.  pro  potu. 

Hora  tertia  et  dimidia  post  meridiem. 

Pulsus  erant  112  ;  cute  sicca  mordace  prae¬ 
sertim  in  regione  ventriculi;  dolebat  a  com¬ 
pressione  haec  regio. 


Repet,  potio.  Hirudin.  N°.  3. 

in  regione  epigastica. 

Hora  deci?n.  post  meridiem. 

Facies  mutata  ipseque  aegrotus  valde  est  in¬ 
quietus  ,  delirat ,  sed  respondet  ad  propositas 
quaestiones,  negatque  dolorem  sentire;  cutis  est 
sicca  ,  mordaxque ,  etiam  lingua  sicca  ,  rugosa ; 
per  alvum  bis  deposuit  faeces  tenues ,  viridi 
colore;  pulsibus  mollibus  120. 

gt  Sinap.  ad  suras. 

Die  primo  Jiinii. 

Hora  matutina  septima  et  dimidia ;  —  ad 
me  refertur ,  per  integram  noctem  aegrotum 
non  dormivisse,  sed  dilirasse  continenter  licet 
taciturne ;  alvum  deposuerat  bis ,  foecibus  te¬ 
nuibus,  colore  viridi,  cum  striis  mucosis  mix¬ 
tis  ;  urina  copiosiore  quam  antea ,  colore  na¬ 
turali  ,  mucosa  substantia  praedita.  Ipse  vidi 
aegrum  decumbentem  supinus;  conjunctiva  erat 
injecta ,  calor  auctus ,  mordax ;  facie  magis 

minusve  stupida ;  regione  epigastrica  non  sen¬ 
sili  ;  lingua  sicca ,  rugosa  ,  marginibus  subru¬ 
bris  ,  dentibus  pigmento  nigro  obtectis ;  pulsi¬ 
bus  100  mollibus  debilibus  ,  respirationibus  20. 

r»  ...... 

Sp.  Vitriol.  dr.  ij. 

Rob.  ribesior  une.  i. 

Muc.  gum.  arab.  dr.  iv. 

Aq.  commun.  unc.  xiy. 
m.  d.  omni  hor.  dim.  cyath. 

Hora  tertia  post  meridiem. 

Pulsus  numerabantur  112;  dilirio  nullo. 

Vespere  pene  nulla  aderat  exacerbatio,  nul¬ 
lumque  delirium. 

Die  secundo  Junii. 

Post  somnum  aliquem  non  diu  protractum , 
et  postquam  aeger  nocte  bis  per  alvum  de¬ 
posuerat  faeculentam  materiam  mucosam ,  ipse 
aegrotum  visitavi  eumque  vidi  decumbentem 
absque  ullo  dolore  hora  septima  et  dimidia , 
conjunctiva  rubescenti ,  pupillis  dilatatis ,  cute 
molli,  sudore  universali;  lingua  minus  sicca, 

siti  non  valde  aucta,  pulsibus  100  mollibus, 
debilibus ;  respirationibus  20 ;  urina  sedimento 
mucoso  praedita. 

Hora  tertia  post  meridiem . 

Pulses  numerabantur  100. 

Die  tertio  Junii . 

Quae  fausta  mutatio  heri  se  palam  fecerat , 
etiam  hoc  die  erat  aperta;  cutis  modice  per¬ 
spirabat  ;  pulsus  erat  mollis  90  intra  minutam ; 
in  urina  multum  erat  albumen. 

Die  quarto  Junii. 

Dormiverat  aegrotus  plures  horas ,  et  nunc 
quo  tempore  visitavi  eum,  oculi  naturalem  co¬ 
lorem  recuperaverant ,  cutis  erat  humida ,  lin¬ 
gua  mucosa  alba ,  pulsus  aderant  85  molles , 
fortiores ;  nullus  est  dolor ,  sed  potius  valetu¬ 
dinis  sensus.  In  urina  erat  sedimentum  mu¬ 
cosum  ,  ipsaque  urina  continebat  albumen  mul¬ 
tum.  Materia  faeculenta  stipata  et  frequente. 

rep.  potio. 

Die  quinto  Junii. 

Convaluit  etiam  magis  quain  heri ,  omni - 

bus  secretionibus  naturalibus •  in  urina  erat 
sedimentum  mucosum. 

Corollaria  nonnulla. 

1°.  Casus,  quem  discripsimus,  ad  mitiores 
gradus  pertinet  febris  enterico -puluitosae  ner¬ 
vosae  ,  vel  typhoideae.  In  aegrotis  aliis ,  quos 
vel  ipse  curavi  eodem  tempore ,  vel  alii  hujus 
urbis  medici ,  non  multum  morbus  differebat 
ab  illo  a  me  narrato.  Ergo  epidemia  ipsa  et 
quod  ad  numerum  aegrotantium  adtinet ,  et 
quod  ad  morbi  vehementiam ,  ad  mitissimas 
est  referenda. 

2°.  Attentionem  mereri  videtur  tempus,  quo 
dolere  incipiebat  abdomen ;  ab  initio  enim 
nullus  dolor  exstabat  in  una  alterave  regione 
illius  cavi ,  etiam  nullus ,  si  satis  fortiter  pa¬ 
rietes  comprimerentur.  Dolor  serius  advenit, 
postquam  febris  jam  plures  dies  duravit.  Vix 
possumus  dubitare ,  quin  sensus  doloris  ortum 
suum  duxerit  ab  affectione  intestinorum  in 
morbo ,  de  quo  dicimus ,  vulgari.  Jam  vero 


irum  ex  observatione  illa  sequatur,  intestino¬ 
rum  affectionem  inflammatoriam  et  inprimis 
mucosae  internae  membranae  ,  secundariam 
fuisse?  ipse  non  opinor.  Potius  in  hoc  uti  in 
multis  aliis  casibus  credo  affectionem  intestino¬ 
rum  antea  quidem  jam  adfuisse ,  sed  sensim 
tantum  cepisse  incrementum  ,  ut  nunc  eviden- 
tioribus  symptomatibus  se  palam  faceret.  Cac- 
teroquin  dolor  in  abdomine  non  solum  in  illo 
discripto  casu ,  sed  etiam  in  omnibus  reliquis 
tam  sero  exortus  est. 

3°.  Ex  nostro  casu  insuper  patet  affectionem 
intestinorum ,  si  tantum  ejus  maxima  vis  apta 
medicina  debilitetur  ,  sponte  tum  sensim  in 
meliorem  partem  vergere,  quando  reliqua  sym¬ 
ptomata  morbosa  evanescunt.  Etenim  praeter 
applicationem  hirudinum  nihil  fecimus  contra 
illam  affectionem ,  et  nihilominus  sensim  ad 
naturalem  statum  redierunt  intestina,  ut  paulo 
post  faeces  etiam  non  amplius  alienae  vide¬ 
rentur. 

4°.  Momento  plenum  etiam  albumen  vide¬ 
tur  ,  quod  in  urina  expertus  sum  ,  non  solum 

ejus  aegroti ,  cujus  historiam  morbi  enarravi  , 
sed  etiam  aliorum  ,  quos  ipse  quidem  obser¬ 
vavi,  sed  quorum  historiam  morbi  non  com¬ 
memoravi.  Prodidit  scilicet  illud  albumen , 
quando  urina  vel  coquebatur  vel  miscebatur 
cum  acido  nitrico.  Constat  ab  aliis  quoque 
medicis  jam  saepius  albumen  fuisse  repertum  in 
lirina  inprimis  eorum  ,  qui  hydrope  laborabant 
vel  hepatitide.  Itaque  albumen  tum  solet  in 
urina  occurrere  si  nutritio  labefacta  sit  adeo , 
ut  principia  nutrientia  nunc  organis  excretoriis 
tradantur. 

i. 

Meam,  non  facio  sententiam  virorum  Clarissi¬ 
morum  bisghat  et  broussavii,  statuentium :  tuber¬ 
cula  'pulmonum  ab  inflammatione  oriri. 

II. 

■ 

Cum  viro  Clarissimo  albers  consentire  nequeo, 
quum  affectionem  intestinorum  et  mesenterii ,  quae 
Dothinenteritis  nominatur  a  scrophulis ,  quibus 
typhus  sit  complicatus  repetat. 

Sententiam  viri  Clarissimi  a.  a.  sebastian  7 
Phili  is  in  ah  haemoptoe  non  oriri  9  statuo. 

IV. 

v|  *  *  \  *  % v 

Sententiam,  Paralysin  morbum  esse ,  uti  ex 
descriptionibus  pinelli,  lajjdre  bauvais  ,  chomelli  ? 
double  et  aliorum  patet  >  meam  7ion  facio. 

y. 

Remedia  debilitantia  uti  laxantia  venaesectio- 
nes  caet in  morbis  contagiosis ,  ut  propliilactica 
saepe  sunt  nociva . 


V  L 

Non  semper  in  morborum  curatione  ita  est  ver ~ 
sandum ,  ut  primum  causae  dein  effectus  tol¬ 
lantur . 


VII. 


fc 


Asthma  sic  dictum  nervosum  in  senibus  mihi 
videtur,  suam  causam  in  pluribus  casibus  re¬ 
petere  ab  aneurismate  ventriculi  sinistri  et  ossi¬ 
ficatione  et  courctatione  aortae. 

VIII. 

Vis  nervea  in  formando  musculorum  negari 

IX. 

Remedia  laxantia  saepe  sunt  nociva  in  stric¬ 
tura  ani . 

X. 

Statuo  omenti  resectionem  in  hermia  incar ce¬ 
rata,  post  operationem,  ligatura  meliorem  esse, 
degeneratione  locum  habente. 


XI. 


Quando  solummodo  ad  magnitudinem  pelvis 
attendamus  tunc  partus  praematurus  non  in  pri¬ 
mipara  instituendum  est. 

wVvtft  ">v,  \  '•  ;v. *.  ■  5-  :;- 

XII. 

Parturitio  nimis  celeris  >  non  raro  magis  me¬ 
tuenda  est ,  quam  nimis  tarda. 

